cyanic-selkie/wikianc huggingface dataset:
சான்டி தீவு (நியூ கலிடோனியா)
இந்தத் தீவு இவ்விடத்தில் இல்லை என்று 2000ம் ஆண்டளவில் ஒரு தனிப்பட்ட நபர் அறிவித்திருந்தாலும் அந்தக் காலத்தில் இந்தச் செய்தி பிரபலமாகவில்லை. ஆயினும் 2012ம் ஆண்டு கடல் ஆராய்ச்சிக்குச் சென்ற அவுஸ்திரேலியக் குழுவினர் பல்வேறு வரைபடங்களில் இருக்கும் வேறுபாட்டை அறிந்து இந்தத் தீவை நேரில் சென்று பார்க்க முடிவெடுத்தனர். அதன்படி அங்கு சென்று பார்த்தபோது அவ்விடத்தில் அந்த தீவு இருக்கவில்லை. தீவு இருந்ததாகக் குறிப்பிட்ட இடத்தில் சுமார் 1400 அடிக்கு கடல் இருந்தமையும் குறிப்பிடத்தக்கது.
வெளி இணைப்புகள்
பகுப்பு:பசிபிக் பெருங்கடல் தீவுகள் பகுப்பு:புனைவுத் தீவுகள்
ஒலீயம்
thumb| காற்றில் புகையும் ஒலீயம் ஒலீயம் அல்லது புகையும் கந்தக அமிலம் (Oleum or Fuming Sulfuric Acid) என்பது வெவ்வேறு இயைபுகளில் கந்தக டிரையாக்ஸைடு மற்றும் கந்தக அமிலம் கலந்த கரைசல்களைக் குறிக்கும். சில நேரங்களில் மிகவும் குறிப்பாக, அல்லது டை சல்பூரிக் அமிலம் (பைரோசல்பூரிக் அமிலம் என்றும் அழைக்கப்பட்டது). ஓலியம் என்ற சிஏசு எண் 8014-95-7 மூலம் அடையாளம் காணப்படுகிறது.
ஒலீயத்தை ySO3.H2O என்ற வாய்ப்பாட்டால் குறிக்கலாம். y என்பது கந்தக டிரையாக்சைடின் உள்ளடக்கத்தின் மொத்த மோலார் நிறையாகும். வெவ்வேறு ஒலீயங்களை சேர்க்க, y இன் மதிப்பு மாறுபடும். H2SO4.xSO3 என்ற வாய்ப்பாட்டாலும் இதைக் குறிக்க முடியும். இங்க x இப்போது தனித்த கந்தக டிரையாக்சைடின் மோலார் உள்ளடக்கம் என வரையறுக்கப்படுகிறது. ஒலீயம் பொதுவாக நிறையினடிப்படையில் தனித்த SO3 உள்ளடக்கத்தின் படி மதிப்பிடப்படுகிறது. இது கந்தக அமிலத்தின் வலிமையின் சதவீதமாகவும் வெளிப்படுத்தப்படலாம்; ஒலீயம் செறிவுகளுக்கு, அது 100% க்கும் அதிகமாக இருக்கும்.
உற்பத்தி
ஈயத்தின் அரிப்பு மற்றும் NO2 வாயுவை உறிஞ்சும் தன்மை ஆகியவற்றின் காரணமாக கந்தக டிரையாக்சைடு அல்லது செறிவூட்டப்பட்ட கந்தக அமிலத்தை நேரடியாக உற்பத்தி செய்ய முடியாததால் கந்தக அமில உற்பத்திக்கான ஈய அறை செயல்முறை பகுதியளவு கைவிடப்பட்டது. தொடர்பு செயல்முறையால் இந்த செயல்முறை வழக்கற்றுப் போகும் வரை, மறைமுகமான முறைகள் மூலம் ஒலீயம் பெறப்பட வேண்டியிருந்தது. வரலாற்று ரீதியாக, ஒலீயத்தின் மிகப்பெரும் உற்பத்தியானது  நார்தெளசெனில் உள்ள இரும்பு சல்பேட்டுகளின் வாலைவடித்தலிருந்து தயாரிக்கப்பட்டதேயாகும். இதனால் தான்  நார்தெளன் சல்பூரிக் அமிலம் என்ற வரலாற்றுப் பெயர் ஏற்பட்டது.
கந்தக அமில உற்பத்தி
நீரேற்றத்தின் உயர் வெப்ப அடக்கத்தின் காரணமாக கந்தக அமிலத்தை தயாரிப்பதில் ஒலீயம் ஒரு முக்கியமான இடைநிலைப்பொருள் ஆகும். SO 3 நீரில் சேர்க்கப்படும்போது, கரைவதை விட, கையாள்வதற்குக் கடினமான கந்தக அமிலத்தின் நுண்ணிய புகைப்படலத்தை உருவாக்குகிறது. இருப்பினும், செறிவூட்டப்பட்ட கந்தக அமிலத்தில் சேர்க்கப்பட்ட SO3 உடனடியாகக் கரைந்து, ஒலீயத்தை உருவாக்கி, பின்னர் தண்ணீரில் நீர்க்கப்பட்டு கூடுதல் செறிவூட்டப்பட்ட சல்பூரிக் அமிலத்தை உருவாக்குகிறது.
கரிம வேதியியல் ஆய்வு
ஒலீயம் ஒரு கடுமையான வினைக்காரணியாகும். மேலும் இது மிகவும் அதிக அரிக்கும் தன்மை கொண்டதுமாகும். ஒலீயத்தின் மிக முக்கியமான பயன்பாடுகளில் ஒன்று நைட்ரோபென்சீனின் இரண்டாம் நிலை நைட்ரோ ஏற்றமாகும். முதல் நைட்ரோ ஏற்றமானது கந்தக அமிலம் மற்றும் நைட்ரிக் அமிலம் ஆகியவற்றால் நிகழக்கூடும், ஆனால், இது வளையத்தை எதிர்மின்னி கவர் பதிலீட்டு வினைகளிலிருந்து பின்னோக்கச் செய்கிறது. இன்னும் வலிமையான வினைக்காரணியான ஒலீயம் அரோமேடிக் வளையத்தில் மற்றுமொரு நைட்ரோ தொகுதியை சேர்ப்பதற்கு தேவைப்படுகிறது.
வினைகள்
அடர் கந்தக அமிலம் போல, ஒலீயமும் ஒரு வலிமையான நீர்நீக்கக் காரணி ஆகும். இது எந்த ஒரு சர்க்கரை அல்லது தூளாக்கப்பட்ட குளுக்கோசின் மீதும் ஊற்றும் போது ஒரு வெப்ப உமிழ் வினையை நிகழ்த்தி சர்க்கரையில் உள்ள நீரை முற்றிலுமாக உறிஞ்சிக்கொண்டு வெற்று கரியை விட்டுச் செல்கிறது.
மேற்கோள்கள்
பகுப்பு:காடிகள் பகுப்பு:கந்தக ஆக்சோ அமிலங்கள் பகுப்பு:சல்பேட்டுகள்
ராசம்பாளையம் ஊராட்சி
ராசாம்பாளையம் ஊராட்சி (Rasampalayam Gram Panchayat), தமிழ்நாட்டின் நாமக்கல் மாவட்டத்தில் உள்ள நாமக்கல் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2320 ஆகும். இவர்களில் பெண்கள் 1158 பேரும் ஆண்கள் 1162 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எம். ஆர். ரஞ்சித் மத்தும பண்டார
'''எம். ஆர். ரஞ்சித் மத்தும பண்டார' (R. M. Ranjith Madduma Bandara'',  பிறப்பு: ஆகத்து 25 1954),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசியக் கட்சி சார்பில் மொனராகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று அரச நிர்வாக அமைச்சராக நியமிக்கப்பட்டார்.
வாழ்க்கைக் குறிப்பு
3/31 கந்தவத்தை டெரஸ், நுகேகொடயில் வசிக்கும் இவர்  பௌத்த  மதத்தைச் சேர்ந்தவர்,
மேற்கோள்கள்
பகுப்பு:இலங்கை அரசியல்வாதிகள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:இலங்கையின் 10வது நாடாளுமன்ற உறுப்பினர்கள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1954 பிறப்புகள் பகுப்பு:வாழும் நபர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
தற்காலத் தமிழ்ச் சங்கங்களின் பட்டியல்
உலகமெங்கும் வாழும் தமிழர்கள் தங்கள் மொழியையும், பண்பாட்டையும் தங்கள் வாழிடத்திற்கேற்ப பாதுகாத்துப் பேணவும், தம் மொழி, பண்பாடு ஆகியவற்றை வளர்க்கவும் தமிழ்ச் சங்கங்களை நிறுவியுள்ளனர். சமய வேறுபாடின்றி இந்து, இசுலாம், கிறித்தவம் என வெவ்வேறு சமயங்களைப் பின்பற்றினாலும், தங்கள் தாய்மொழியான தமிழைப் பேணிக் காப்பதில் உறுதியாயிருந்து தமிழ்ச் சங்கங்களை நடத்தி வருகின்றனர்.
கனடா
கனடா தமிழ்ச் சங்கம்
ஆஸ்திரேலியா
பகுப்பு:தமிழ்ச் சங்கங்கள்
சுமாத்திரா பச்சைக்குருவி
சுமாத்திரா பச்சைக்குருவி (Sumatran leafbird-குளோரோப்சிசு மீடியா) என்பது குளோரோப்சிடே குடும்பத்தில் உள்ள ஒரு வகை பறவை சிற்றினம் ஆகும். இது இந்தோனேசியாவின் சுமாத்திராவில் உள்ள காடு மற்றும் தோட்டங்களில் மட்டுமே காணப்படும் அகணிய உயிரி ஆகும். இது பெரும்பாலும் தங்க முக பச்சைச்சிட்டின் (கு. ஆரிப்ரான்சு) துணையினமாகக் கருதப்பட்டது. ஆனால் இரண்டும் மற்றவற்றுடன், உருவ அமைப்பில் விரிவாக வேறுபடுகின்றன. சுமாத்திரா பச்சைக்குருவியின் ஆண் மஞ்சள் (ஆரஞ்சு அல்ல) நெற்றியைக் கொண்டுள்ளது. பெண் குருவி நீல நிற இறக்கைகள் கொண்ட பெண் பச்சைக்குருவியினை ஒத்திருக்கும். ஆனால் மஞ்சள் நிற நெற்றி மற்றும் இறக்கைகள் மற்றும் வால் வரை நீலம் இல்லை (ஆணும் பெண்ணும் மிகவும் ஒத்ததாக இருக்கும் தங்க நெற்றி பச்சைக்குருவியிலிருந்து வேறுபட்டது).
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:அகணிய உயிரிகள் பகுப்பு:இந்தோனேசியப் பறவைகள்
இசுகெச்சப் (கீறு)
இசுகெச்சப் (Sketch Up)முப்பரிமாண மாதிரிகளை உருவாக்கும் கட்டிடக்கலை வல்லுனர்கள் மற்றும் குடிசார் பொறியியலாளர்கள், திரைப்படத் தயாரிப்பாளர்கள், விளையாட்டு மென்பொருட்தயாரிப்பாளர்கள் மற்றும் பல தொழில் சார் வல்லுனர்களால் பாவிக்கப்படும் மென்பொருளாகும். இம் மென்பொருளானது மிகவும் வெளிப்படையானதும் மகிழ்ச்சியூட்டுவதும் நெகிழ்ச்சியானதுமான மென்பொருளாகும். ஏனைய முப்பரிமாண மென்பொருட்களைப் போலல்லாது இது இலகுவான இடைமுகத்தாலேயே பெரிதும் விரும்பப்படுகின்றது.
இதிலுள்ள முக்கியமான அம்சங்கள்
சரித்திரம்
மார்ச் 14, 2006 கூகிள் இந்நிறுவனத்தை உள்வாங்கிக் கொண்டது.
நீட்சிகள்
ஸ்கெச்சப் இணையத்தளத்தில் இருந்து நீட்சிகளைப் பதிவிறக்கம் செய்யமுடியும்
கூகிள் ஏர்த்
ஸ்கெச்சப்பின் குறிப்பிடத்தக்க நீட்சியானது முப்பரிமாண உருக்களை .kmz கோப்புக்களாக ஏற்றுமதி செய்யவியலும். இது பின்னர் கூகிள் ஏர்த் மென்பொருளில் திறக்கப் படக்கூடியது. எனவே உலகின் எப்பாகத்தில் கட்டிடம் அமையப் போகின்றது அதன் நிலத்தோற்றம் பற்றிய விபரங்களைச் சேகரிக்கவியலும்.
வேறு நீட்சிகள்
வேறு நீட்சிகள் கோப்புக்களை 3D ஸ்ரூடியோ (3D Studio) போன்ற மென்பொருடகளில் பாவிக்கக் கூடிய கோப்புக்களாக ஏற்றுமதிசெய்யவியலும்
வெளியிணைப்புக்கள்
பகுப்பு:கூகுள்
சாங்சூங் இராச்சியம்
சாங்சூங் இராச்சியம் (Zhangzhung or Shangshung) தற்கால திபெத் பகுதியின் மேற்கு மற்றும் வடமேற்குப் பகுதிகளைக் கொண்டு, கிமு 500 முதல் கிபி 625 முடிய ஆட்சி செய்த முடியாட்சி ஆகும். இந்த இராச்சியத்தினர் போன் பௌத்த சமயத்தைப் பின்பற்றினர். பின்னர் திபெத்திய பௌத்தத்தைப் பின்பற்றினர். திபெத்திய பௌத்த சாத்திரங்களில் திபெத்தின் நடுப்பகுதி மற்றும் மேற்குப் பகுதிகளை சாங்சூங் இராச்சியத்தினர் ஆண்டதாக குறிப்புகள் உள்ளது. கிபி 625-ஆம் ஆண்டில் சாங்சூங் இராச்சியம் திபெத்தியப் பேரர்சின் கீழ் சென்றது.தற்போது சாங்சூங் இராச்சியத்தின் பகுதிகள் சீனாவின் திபெத் தன்னாட்சிப் பகுதியாகவும் மற்றும் இந்தியா மற்றும் நேபாளத்தின் பகுதிகளாகவும் உள்ளது.
அன்மைய அகழ்வாய்வுகளின் படி, இரும்புக் காலத்தில் வடமேற்கு திபெத்தின் சாங்டாங் சமவெளியில் சாங்சூங் இராச்சியம் நிறுவப்பட்டதாக கருதப்படுகிறது.
வெளி இணைப்புகள்
பகுப்பு:திபெத்து பகுப்பு:திபெத்திய வரலாறு
ஆன்னி வாக்கர்
ஆன்னி வாக்கர் (Anne Walker) ஒரு பிரித்தானிய வானியலாளர் ஆவார். பிரித்தானியவிலேயே வானியலில் சம்பளத்துக்கு அமர்த்தப்பட்ட முதல் பெண்மணி இவரே ஆவார். இவர் 1876 முதல் 1904 வரை கேம்பிரிட்ஜ் வான்காணகத்தில் அமர்த்தப்பட்ட மாந்தக் கணிப்பாளர்களில் ஒருவராவார். பிற பெண்மணிகளைப் போல்ல்லாமல், இவர் வான்காணகத்தில் நெடுங்காலம் வரை பணிபுரிந்தார்.
ஆந்திரூ கிரகாம் 1903 இல் தனது 88 ஆம் அகவையில் ஓய்வு பெற்றார். இதே நேரத்தில் ஆன்னி வாக்கரும் கேம்பிரிட்ஜ் வான்காணகத்தில் 21 ஆண்டுகள் பணிக்குப் பின்னர் ஓய்வு பெற்றார்.
இவர் வழக்கமான கணிப்பாளராக மட்டுமன்றி, கிரகாமுடன் இணைந்து நோக்கீட்டிலும் ஈடுபட்டதாகக் கூறப்படுகிறது. இது உண்மையானால், கரோலின் எர்ழ்செலுக்குப் பிறகு இரவுநேர நோக்கிட்டில் ஈடுபட்ட இரண்டாம் பெண்மணி இவரே ஆகிறார்.
மேற்கோள்கள்
பகுப்பு:1864 பிறப்புகள் பகுப்பு:பிரித்தானிய வானியலாளர்கள் பகுப்பு:பிரித்தானியப் பெண் அறிவியலாளர்கள் பகுப்பு:ஆங்கிலேய வானியலாளர்கள் பகுப்பு:மாந்தக் கணிப்பாளர்கள் பகுப்பு:பெண் வானியலாளர்கள்
ஈருறுப்புச் சார்பு
கணிதத்தில், ஈருறுப்புச் சார்பு (binary function) (இருமாறி சார்பு அல்லது இரண்டு மாறிகளின் சார்பு என்றும் அழைக்கப்படுகிறது) என்பது இரண்டு உள்ளீடுகளைக் கொண்ட சார்பு ஆகும். அதாவது,
இங்கு X \times Y என்பது X, Y. இன்கார்ட்டீசியன் பெருக்கற்பலனாகும்.
மாற்று வரையறைகள்
மறுதலையாக, x \in X, y \in Y எனும்போது (x,y,z) ஆனது R இல் உள்ளவாறு ஒரு தனித்துவமான z \in Z "இருந்தால், இருந்தால் மட்டுமே"  R என்ற உட்கணமானது ஒரு ஈருறுப்புச் சார்பை வரையறுக்கும். மேலும் f(x,y) = z எனவும் வரையறுக்கப்படும்.
இரு மெய்யெண் மாறிச் சார்புகள்
இன் உட்கணத்தை ஆட்களமாகக்கொண்ட சார்புகளும் இரு மாறிகளிலமைந்த சார்புகளாகவே கொள்ளப்படுகின்றன. அதாவது ஒரு சார்பின் ஆட்களம் இரு கணங்களின் கார்ட்டீசியன் பெருக்கற்பலனாக இல்லாவிட்டாலும் அச்சார்பு இரு மாறிகளிலமைந்த சார்பாகவே எடுத்துக்கொள்ளப்படுகிறது.
சாதாரண சார்புகளுக்கான கட்டுப்பாடுகள்
ஈருறுப்புச் சார்பிலிருந்து ஒரு மாறியிலமைந்த சாதாரண சார்பு ஒன்றைப் பெற முடியும்.
x \in X எனில், Y இலிருந்து  Zக்கு வரையறுக்கப்படும் சார்பு ( f^x, அல்லது f(x,\cdot)):"."*இதேபோல் y \in Y எனில், X இலிருந்து  Z க்கு வரையறுக்கப்படும் சார்பு  (f_y, அல்லது f(\cdot,y)):"."
பொதுமைப்படுத்தல்கள்
எடுத்துக்காட்டாக,
ஆனால் வகுத்தலானது இரண்டு மாறிகளிலும் ஒரே சமயத்தில் உள்ளிடுகோப்பாக இருக்காது.
குறிப்புகள்
பகுப்பு:சார்பிய வகைகள் பகுப்பு:2 (எண்)
ஜீவநதி (சிற்றிதழ்)
ஜீவநதி (Jeevanathy) யாழ்ப்பாணத்திலிருந்து மாதாந்தம் வெளிவரும் தமிழ் இலக்கியச் சிற்றிதழ் ஆகும்.
ஜீவநதியின் வைகாசி, 2012 இதழ் ஆத்திரேலியச் சிறப்பிதழாக வெளியிடப்பட்டுள்ளது.
முதலாவது இதழ்
ஆகத்து 5, 2007 அன்று ஜீவநதியின் முதலாவது இதழ் வெளியாகியது. thumb|ஜீவநதி வெளியிட்ட கே. எசு. சிவகுமாரனின் பவள விழாச் சிறப்பிதழ்
நடப்பிக்கை
ஜீவநதியின் முதன்மை ஆசிரியர் கலாமணி பரணீதரன் ஆவார். துணை ஆசிரியர் வெற்றிவேல் துசியந்தன் ஆவார். பதிப்பாசிரியர் த. கலாமணி ஆவார். ஆலோசகர்களாகத் தெணியான், கி. நடராசா ஆகியோர் உள்ளனர்.
ஜீவநதி வெளியீடுகள்
ஜீவநதி பிரசுரப் பணியிலும் ஈடுபட்டு வருகின்றது. ஜீவநதி வெளியீடுகளாக வெளிவந்த நூல்கள் கீழே தரப்பட்டுள்ளன.
வெளி இணைப்புகள்
பகுப்பு:ஈழத்து சஞ்சிகைகள்
கந்தேகவுண்டன் சாவடி
கந்தே கவுண்டன் சாவடி (Kandhe Goundan Chavadi) என்பது சுருக்கமாக க க சாவடி (K G Chavadi) என்று அழைக்கப்படுகின்ற இந்தியாவின் தமிழ்நாடு கோயம்புத்தூர் மாவட்டத்தில் இருக்கும் ஒரு நகரம் ஆகும். இது எட்டிமடை பேரூராட்சி மற்றும் மதுக்கரை தாலுகாவிற்கு உட்பட்டது. இது சேலம் - கொச்சி நெடுஞ்சாலையில் அமைந்துள்ளது.
அமைவிடம்
இந்த ஊர் கோயம்புத்தூர் காந்திபுரத்திலிருந்து 21 கிமீ தொலைவிலும், உக்கடத்திலிருந்து 17 கிமீ தொலைவிலும் தொலைவிலும் அமைந்துள்ளது. இதனருகே மதுக்கரை 8 கி.மீ.; எட்டிமடை 3 கி.மீ.; வாளையார் 7 கி.மீ தொலைவில் உள்ளன. இவ்வூர் அமிர்தா பல்கலைக்கழக வளாகத்தில் இருந்து 4 கிமீ தொலைவில் அமைந்துள்ளது.
பொருளாதாரம் மற்றும் கலாச்சாரம்
இந்த ஊரில் காவல் நிலையம் உள்ளது. இங்கு விவசாயமே பிரதான பொருளாதாரம். கே ஜி சாவடியைச் சுற்றி சில கல்வி நிறுவனங்கள் உள்ளன. இந்த நகரம் முதன்மையாக கொங்கு வேளாளர் கவுண்டர் சமூகத்தின் பரம்பரையாக உள்ளது.
ஆதாரங்கள்
பகுப்பு:கோயம்புத்தூர் மாவட்டத்திலுள்ள கிராமங்கள்
நரசிங்கநல்லூர் ஊராட்சி, திருநெல்வேலி
நரசிங்கநல்லூர் ஊராட்சி (Narasinganallur Gram Panchayat), தமிழ்நாட்டின் திருநெல்வேலி மாவட்டத்தில் உள்ள மானூர் வட்டாரத்தில் அமைந்துள்ளது. இந்த ஊராட்சி, திருநெல்வேலி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2040 ஆகும். இவர்களில் பெண்கள் 1043 பேரும் ஆண்கள் 997 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மு. சிவசிதம்பரம்
'''மு. சிவசிதம்பரம் எனப் பொதுவாக அறியப்பட்ட முருகேசு சிவசிதம்பரம்''' (சூலை 20, 1923 - சூன் 5, 2002) இலங்கைத் தமிழ் அரசியல் தலைவர். நீண்டகாலம் இலங்கை நாடாளுமன்ற உறுப்பினராக இருந்த இவர் ஒரு வழக்கறிஞரும் ஆவார். நாடாளுமன்ற துணை சபாநாயகராகவும் 1968 முதல் 1970 வரை பணியாற்றினார்.
வாழ்க்கைச் சுருக்கம்
இவர் யாழ்ப்பாணம் வடமராட்சிப் பகுதியில் உள்ள கரவெட்டி என்னும் ஊரைச் சேர்ந்தவர். கரவெட்டி விக்னேசுவரா கல்லூரியின் நிறுவனர் சித்தமணியம் என்ற இராசவாச முதலியார் மகன் முருகேசு உடையாரின் ஒரே மகன் சிவசிதம்பரம். கரவெட்டி சரசுவதி வித்தியாலயத்தில் ஆரம்பக் கல்வியைக் கற்ற சிவசிதம்பரம், விக்னேசுவரா கல்லூரியில் மெட்ரிக்குலேசன் வரை பயின்று சித்தியடைந்தார்.
அரசியலில் ஈடுபாடு
கரவெட்டியைச் சேர்ந்த பிரபல பொதுவுடமைவாதியான பொன். கந்தையாவினால் கவரப்பட்ட இவர், இளமைக் காலத்தில் பொதுவுடமைக் கருத்துக்களைக் கொண்டிருந்தார். இலங்கை சட்டக்கல்லூரியில் சேர்ந்து சட்டம் பயின்ற இவர் விரைவிலேயே பொதுவுடமைக் கருத்துக்களைக் கைவிட்டுத் தமிழ்த் தேசியத்தின்பால் ஈர்க்கப்பட்டார்.
1947 ஆம் ஆண்டில் நடைபெற்ற தேர்தலில் இவர் பொதுவுடமைக் கட்சியின் ஆதரவாளராகச் செயற்பட்டார். இவரது நேரடியான அரசியல் ஈடுபாடு 1956 ஆம் ஆண்டில் தொடங்கியது. அவ்வாண்டில் இடம் பெற்ற தேர்தலில், ஜி. ஜி. பொன்னம்பலத்தின் தலைமையில் இயங்கிய தமிழ்க் காங்கிரஸ் கட்சியின் ஆதரவுடன், பருத்தித்துறைத் தொகுதியில் சுயேச்சை வேட்பாளராகப் போட்டியிட்டார். அத்தேர்தலில் தனது முன்னாள் தலைவரான பொன். கந்தையாவை எதிர்த்துப் போட்டியிட்ட அவர் தோல்வியடைந்தார். பின்னர் தமிழ்க் காங்கிரஸ் கட்சியில் உறுப்பினராகச் சேர்ந்த சிவசிதம்பரம் அக் கட்சியின் பொதுச் செயலாளர் ஆனார்.
தேர்தல் வெற்றி
1960 இல் நடைபெற்ற தேர்தலுக்கு முன் பருத்தித்துறைத் தொகுதி, பருத்தித்துறை, உடுப்பிட்டி என இரண்டு தொகுதிகளாகப் பிரிக்கப்பட்டது. சிவசிதம்பரம் தனது பிறந்த ஊரை உள்ளடக்கியிருந்த உடுப்பிட்டித் தொகுதியில், தமிழ்க் காங்கிரஸ் சார்பில் போட்டியிட்டு வெற்றிபெற்று நாடாளுமன்ற உறுப்பினர் ஆனார். அந்த ஆண்டிலேயே இலங்கை நாடாளுமன்றம் கலைக்கப்பட்டு மீண்டும் தேர்தல் வந்தபோது, முன்னரிலும் அதிக வாக்குகள் பெற்று சிவசிதம்பரம் வென்றார். அக்காலத்தில், தமிழ்க் காங்கிரஸ் சார்பில் வெற்றி பெற்ற ஒரே உறுப்பினர் இவரே. எனினும், இவரது ஆளுமையும், பேச்சுத் திறனும் தமிழ் மக்களின் சிறந்த அரசியல் தலைவர்களில் ஒருவராக இவரை இனம்காட்டின. அப்போது தமிழ்ப் பகுதிகளில் மக்களின் பேராதரவைப் பெற்று நாடாளுமன்றத்தில் பல உறுப்பினர்களைக் கொண்டிருந்தது தமிழரசுக் கட்சியாகும். 1961 ஆம் ஆண்டில் இலங்கை அரசாங்கத்தின் தமிழர் விரோதக் கொள்கைகளை எதித்து தமிழரசுக் கட்சி அறவழிப் போராட்டம் நடத்தியபோது கட்சி வேறுபாடுகளை மறந்து சிவசிதம்பரமும் அப் போராட்டத்தில் கலந்து கொண்டார். இதனால் மாற்றுக் கட்சியினர் மத்தியிலும் இவருக்கு மதிப்பு இருந்தது. 1965 ஆம் ஆண்டில் இடம்பெற்ற தேர்தலிலும் வெற்றிபெற்ற இவர் அப்போதைய நாடாளுமன்றத்தில் துணைச் சபாநாயகராகவும் பணியாற்றினார்.
தேர்தல் தோல்வி
1970 இல் நடைபெற்ற தேர்தலில் இவர் தமிழரசுக் கட்சி வேட்பாளரிடம் சொற்ப வாக்குகளால் தோல்வியடைந்தார். இவர் நாடாளுமன்றத்தில் இல்லாத இக் காலத்திலேயே இலங்கை அரசியலில், சிறப்பாக இலங்கைத் தமிழர் அரசியலில் பல திருப்பங்கள் ஏற்பட்டன. இலங்கையில் தமிழ் மக்களுடைய உரிமைகள் படிப்படியாகப் பறிக்கப்பட்டு வந்த அக் காலத்தில், இலங்கைத் தமிழர் அரசியல் கட்சிகளிடையே ஒற்றுமையை ஏற்படுத்தித் தமிழர் கூட்டணி என்னும் அமைப்பை உருவாக்குவதில் முன்னின்று உழைத்தவர்களில் சிவசிதம்பரமும் ஒருவர்.
மிதவாதத்தின் வீழ்ச்சி
1977 ஆம் ஆண்டுத் தேர்தலில் ஒன்றுபட்ட தமிழ்க் கட்சிகள் அரசாங்க ஆதரவு வேட்பாளர்களை எதிர்த்துப் போட்டியிட்டுப் பெரு வெற்றி பெற்றன. நல்லூர்த் தொகுதியில் போட்டியிட்ட சிவசிதம்பரம் முழுநாட்டிலுமே அதிகப்படியான வாக்குகளால் வென்றவர் என்ற பெருமையைப் பெற்றார். ஜீ. ஜீ. பொன்னம்பலம், எஸ். ஜே. வி. செல்வநாயகம் ஆகியோர் காலமான பின்னர் தமிழர் கூட்டணியின் தலைமைப் பதவியை இவர் ஏற்றார். எனினும் தமிழர் அரசியலில் தீவிரவாதப் போக்கு வலுவடைந்து வந்ததால் மக்கள் மத்தியில் சிவசிதம்பரம் போன்ற மிதவாதிகளில் செல்வாக்குக் குறைய ஆரம்பித்தது. எனினும் அவ்வப்போது சிவசிதம்பரத்தின் பணி தொடர்ந்தே வந்தது. 2001 ஆம் ஆண்டுத் தேர்தலின் பின் தமிழ்த் தேசியக் கூட்டமைப்பின் சார்பில் நியமன உறுப்பினராக இவர் நாடாளுமன்றம் சென்றார். இவர் 05.06.2002 இல் காலமானார்.
வெளி இணைப்புகள்
பகுப்பு:1923 பிறப்புகள் பகுப்பு:2002 இறப்புகள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கையின் 4வது நாடாளுமன்ற உறுப்பினர்கள் பகுப்பு:இலங்கையின் 5வது நாடாளுமன்ற உறுப்பினர்கள் பகுப்பு:இலங்கையின் 6வது நாடாளுமன்ற உறுப்பினர்கள் பகுப்பு:இலங்கையின் 8வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
நூர்தீன் மசூர்
நூர்தீன் மசூர் ( Noordeen Mashoor,  பிறப்பு: நவம்பர் 30 1962),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசியக் கட்சி சார்பில் வன்னி மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
வாழ்க்கைக் குறிப்பு
இவர் இசுலாம்மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1962 பிறப்புகள் பகுப்பு:2010 இறப்புகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
வேம்பணூர் முத்தாலம்மன் கோயில்
வேம்பணூர் முத்தாலம்மன் கோயில் தமிழ்நாட்டில் காஞ்சிபுரம் மாவட்டம், வேம்பணூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பென்சோல்
பென்சோல் (Benzol) பென்சீனையும் தொலுயீனையும் பிரதானமாகக் கொண்டிருக்கக் கூடிய ஒரு கரித்தார் உற்பத்திப் பொருளாகும். ஐக்கிய இராச்சியத்தில் பெட்ரோலியம் எரிபொருளைப் போல ஒரு இயங்குபொறி எரிபொருளாக பென்சோல் பயன்படுத்தப்படுகிறது. மேலும் இங்கு, நேசனல் பென்சோல் மிக்சர் மற்றும் இரியேசண்ட் பென்சோல் மிக்சர் என்ற வணிகப் பெயர்களில் பெட்ரோலியமும் பென்சோலும் கலக்கப்பட்ட இயங்கூர்தி எரிபொருள்கள் பயன்படுத்தப்படுகின்றன. செருமன், அங்கேரியன், உக்ரைனியன், உருசியன் போன்ற பல மொழிகளில் பென்சோல் என்ற சொல்லுக்கு குழப்பமான முறையில் பென்சீன் என்று பொருள் கொள்ளப்படுகிறது. செருமன் போன்ற சில மொழிகளில் பென்சோல் என்ற சொல்லே பெட்ரோலியம் என்ற பொருள் கொண்ட பென்சின் என்ற சொல் உச்சரிக்கப்படுகிறது.
புற இணைப்புகள்
பகுப்பு:நிலக்கரி
மார்கரெட் தியோடோரா மேயர்
மார்கரெட் தியோடோரா மேயர் (Margaret Theodora Meyer) (செப்டம்பர் 1862 – 27 ஜனவரி 1924), (மவுடு மேயர் எனப்பட்டவர்) ஒரு பிரித்தானியக் கணிதவியலாளர் ஆவார். இவர் கணிதவியல் ஆராய்ச்சியில் இயக்குநரும் இலண்டன் கணிதவியல் கழகத்தின் முதல் உறுப்பினர்களில் ஒருவரும் ஆவார். இவர் 1916 இல் அரசு வானியல் அழக ஆய்வுறுப்பினராகத் தேர்வாகிய முதல் பெண்மணியாவார்.
வாழ்க்கை
மேயர் அயர்லாந்து, டைரோன், சுட்டிராபேனில் பிறந்தார். இவரது தந்தையார் பிரெசுபைட்டரிய அமைச்சர் தியோடோர் யோனா மேயர் ஆவார்; தாயார் ஜேன் ஆன் ஆவார். இவருக்குச் சர் வில்லியம் சுட்டீவென்சன் மேயர் என்றொரு அண்ணன் உண்டு. இவரது இந்தியாவில் முதல் பிரித்தானிய ஆணையராகப் பணிபுரிந்தார். மேயர் பெரிதும் தன் இளமைக் காலத்தை இத்தாலியில் கழித்தார். இவர் வடக்கு இலண்டன் கல்லூரி மகளிர் பள்ளியில் படித்தார். இவர் 1879 இல் கேம்பிரிட்ஜ் கிர்ட்டன் கல்லூரியில் சேர்ந்தார். இவர் அங்கு 1882 இல் பல்கலைக்கழகப் 15 ஆம் விரேங்கிளராக கணிதவியலில் தேர்வுபெற்றார். இவர் 1907இல் அட் எனண்டம் முதுகலைப் பட்டம் டப்ளின் டிரினிட்டி கல்லூரியால் வழங்கப் பெற்றார்.
இவர் 1882 முதல் 1888 வரை இலண்டனில் உள்ள நாட்டிங்கில் பள்ளியில் கல்வி பயிற்றுவித்தார். பின்னர் கிர்ட்டன் கல்லூரியில் கணிதவியல் விரிவுரையாளர் ஆனார். இங்கு இவர் 30 ஆண்டுகளுக்குப் பணிபுரிந்துள்ளார். முதல் உலகப் போரின்போது, தன் ஓய்வு நேரத்தில் பிரித்தானியப் போர் அலுவலகத்துக்காக கணிக்கீட்டுப் பணியைச் செய்தார். இவர் 1918 இல் கல்லூரியில் இருந்து ஓய்வு பெற்று பிரித்தானிய வான்படை அமைச்சகத்துக்காக பணிபுரிந்துள்ளார். இப்பணியில் வான்கல வடிவமைப்பும் கட்டுமானமும் அடங்கும்.
மேயர் தன் கோட்பாட்டு வானியல் (கணித வானியல்) படிப்பின் பகுதியாக வானியலில் தணித்த ஆர்வம் பூண்டிருந்தார். இவர் இப்பாட்த்தில் வெளியிடப்படாத பல ஆய்வுகளைச் செய்துள்ளார். இவர் 1916 இல் அரசு வானியல் கழகத்துக்கு முதல் பெண்மணியாகத் தேர்வு செய்யப்பட்டார். இவருடன் ஏ. கிரேசு குக், பியம்மேத்தா வில்சன், எல்லா சர்ச்சு, மேரி பிளேகு, இரீன் எலிசபெத் தோயி வார்னர் அகியோரும் அரசு வானியல் கழகத்துக்குத் தேர்வாகினர்.
பிற செயல்பாடுகள்
மேயர் கேம்பிரிட்ஜ், கிர்ட்டன் கல்லூரி ஆலயத்துக்கான ஓக் மரப் பலகங்களைச் செதுக்கியதோடு, அப்பலகங்களைச் செதுக்கிய மாணவர்களையும் மேற்பார்வையிட்டுள்ளார். இவர் மலையேற்றத்தில் ஆர்வம் கொண்டிருந்தார். இவர் ஆல்பைன் மகளிர் மலையேற்றக் குழுமத்தில் உறுப்பினராகவும் பின்னர் அதன் தலைவராகவும் விளங்கியுள்ளார்.
இறப்பு
இவர் 1924 இல் மிதிவண்டியில் சென்றபோது பேருது மோதி இறந்துள்ளார். இவர் தன் உயிலில் கிர்ட்டன் கல்லூரியின் பெண் கணிதவியல் மாணவருக்கு 2000 பவுண்டுகள் கொடையாக வழங்கியுள்ளார். இவர் மேலும் 1000 பவுண்டுகளை கல்லூரிக் கணிதவியல் நூல்களை வாங்கவும் தான் திரட்டிய கணிதவியல் நூல்களையும் தந்துள்ளார்.
மேற்கோள்கள்
பகுப்பு:1862 பிறப்புகள் பகுப்பு:1924 இறப்புகள் பகுப்பு:அயர்லாந்து வானியலாளர்கள் பகுப்பு:பெண் வானியலாளர்கள் பகுப்பு:பிரித்தானியப் பெண் அறிவியலாளர்கள்
இராஜ்கர், ராஜஸ்தான்
விளக்கம்
இராஜ்கர், ராஜ்கர் ஆர்சலர் மிட்டல் நிறுவனத்தின் லட்சுமி நிவாஸ் மித்தல் மற்றும் பொருளாதார நிபுணரும் இந்திய ரிசர்வ் வங்கியின் முன்னாள் ஆளுநருமான பிமல் ஜலான் ஆகியோரின் பிறப்பிடமாகும். பாராலிம்பிக்கில் தங்கப்பதக்கம் வென்ற தேவேந்திர ஜஜாரியா ஒலிம்பிக் வீரரும் மற்றும் சாதுல்பூரைச் சேர்ந்த சட்டமன்ற உறுப்பினருமான பத்மசிறி கிருட்டிணா பூனியா ஆகியோரும் இந்த ஊரைச் சேர்ந்த சில குறிப்பிடத்தகுந்தவர்கள்.
கண்ணோட்டம்
இராஜ்கர் என்பது ராஜஸ்தானின் சூரூ மாவட்டத்தில் உள்ள நகராட்சி நகரமாகும். இராஜ்கர் நகரம் 40 வார்டுகளாக பிரிக்கப்பட்டுள்ளது, இதற்காக 5 ஆண்டுகளுக்கு ஒரு முறை தேர்தல் நடத்தப்படுகிறது. இந்தியாவின் 2011 மக்கள்தொகை கணக்கெடுப்பு அறிக்கையின்படி இராஜ்கர் நகராட்சியில் 59,193 பேர் என்ற அளவில் இருக்கின்றனர். இதில் 30,710 ஆண்களும் மற்றும் 28,483 பெண்களும் உள்ளனர்.
0-6 வயதுடைய குழந்தைகளின் மக்கள் தொகை 8122 ஆகும். இது இராஜ்கரின் மொத்த மக்கள் தொகையில் 13.72% ஆகும். இராஜ்கர் நகராட்சியில், பெண் பாலியல் விகிதம் மாநில சராசரியான 928 க்கு எதிராக 927 ஆகும். மேலும், மாநில சராசரியான 888 உடன் ஒப்பிடும்போது இராஜ்கரில் குழந்தை பாலியல் விகிதம் 880 ஆகும். இராஜ்கர் நகரத்தின் கல்வியறிவு விகிதம் மாநில சராசரியான 66.11% ஐ விட 72.72% அதிகமாகும். இராஜ்கரில், ஆண்களின் கல்வியறிவு 83.30% ஆகவும், பெண் கல்வியறிவு விகிதம் 61.41% ஆகவும் உள்ளது.
வரலாறு
செகாவதியைச் சேர்ந்த மகாராஜா முதலாம் இராஜ் சிங் என்பவரின் பெயரால் இராஜ்கர் என்று பெயரிடப்பட்டுள்ளது. இது சோங்கரர்கள் (ராஜ்புத்திரர்கள்) ஆட்சி செய்த செகாவதியின் ஒரு பகுதியாகும்.
இராஜ் கோட்டை 1806 ஆம் ஆண்டில் செகாவதியைச் சேர்ந்த மகாராஜா முதலாம் இராஜ் சிங் என்பவரால் கட்டப்பட்டது. பெரும்பாலான முஸ்லிம்கள் நர்காரிலிருந்து இங்கு குடிபெயர்ந்து கோட்டையைக் கட்டும் பணியை மேற்பார்வையிட்டனர்; அவர்கள் உள்ளூர் பழங்குடியினருடன் போரிட்டு அவர்களை தோற்கடித்தனர். உள்ளூர் பழங்குடியினர் கோட்டை கட்டுவதற்கு ஆதரவாக இல்லை. இந்த துணிச்சலான வெற்றியில் செகாவதி ஆட்சியாளர் மிகவும் மகிழ்ச்சியடைந்தார்.
நிலவியல்
இராஜ்கரில் 28.36°N, 75.24°W அமைந்துள்ளது. சாதுல்பூர் இரயில் நிலையம் 239 m ) உயரத்தில் உள்ளது.
காலநிலை
இப்பகுதியில் குளிர்காலத்தில் உறைபனியில் ஆரம்பித்து படிப்படியாக கோடைகாலத்தில் 50 ° C வெப்பநிலை வரை உயரும். சூரூ மாவட்டமும் நாட்டின் வெப்பமான மண்டலமாகும்.
குறிப்புகள்
பகுப்பு:Coordinates on Wikidata பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
2015 மதுவிலக்கு ஆதரவு போராட்டங்கள்
2015 மதுவிலக்குப் போராட்டங்கள் எனப்படுபவை மதுவிலக்கினை நடைமுறைப்படுத்த வேண்டும் எனும் கோரிக்கையை வலியுறுத்தி தமிழகத்தில் முன்னெடுக்கப்பட்ட போராட்டங்களைக் குறிக்கிறது. நீண்ட காலமாக பல்வேறு தரப்பினரால் மதுவிலக்கினை வலியுறுத்தியும், டாஸ்மாக் நிறுவனத்திற்கு எதிராகப் போராட்டங்கள் நடந்து வந்த போதிலும் காந்தியவாதி சசிபெருமாளின் மரணத்திற்குப் பிறகு போராட்டங்கள் வலுவடைந்தன. 2003 ல் துவங்கி தொடர்ந்து தமிழக இலட்சிய குடும்பம் என்ற காந்திய அமைப்பு பூரண மதுவிலக்கு வேண்டி போராடி வருகிறது. தலைவர் சிற்பி வேலாயுதம் பொதுச்செயலாளர் வக்கீல் தங்கவேல் தலைமைையில் மதுவிலக்கு வேண்டி பயணித்து வருகிறது. காந்தியவாதி சசிபெருமாள் இலட்சிய குடும்பத்தின் அங்கமே. மேலும் காந்தீய வாதி சசி பெருமாள் அவர்களின் சக போராளி E இராமதாஸ் அவர்கள் தொடர்ந்து 54 நாட்கள் சென்னை மெரினா காந்தி சிலையில் தினமும் சத்யாக்கிரஹம்  செய்து கைதாகினர்.
பிறகு அப்போதைய முதலமைச்சர் ஓபிஎஸ் அவர்களுக்கு படிப்படியாக மது விலக்கை அமல்படுத்தக்கோரி கருப்புக்கொடி காட்டி கைதானார். இந்நிலையில் கொரானா ஊரடங்கு காலத்தில் மதுக்கடைகளை திறக்கக் கூடாது என சென்னை உயர்நீதிமன்றம் தமிழக அரசுக்கு உத்தரவிட்டது. அந்த உத்தரவை எதிர்த்து தமிழக அரசு உச்ச நீதிமன்றத்தில் நீதிமன்ற தடைக்குத் தடை ஆணை பெற்று தமிழகத்தில் மீண்டும் 7 /7 /2020 என்று மதுக்கடைகளை திறப்பதற்கு உத்தரவிட்டது அன்றைய தினமே காந்தியவாதி சசி பெருமாள் அவர்களின் சக போராளி E இராமதாஸ் அவர்கள் மதுக்கடையை கொரானா காலத்தில் திறக்கக்கூடாது என காந்தி சிலை முன்பு உண்ணாவிரதப் போராட்டம் செய்து கைதானார்...
பின்புலம்
கன்னியாகுமரி மாவட்டம் உண்ணாமலைக்கடை பேரூராட்சியில் உள்ள டாஸ்மாக் கடை பள்ளி, கல்லூரி, மற்றும் வழிபாட்டு இடங்களுக்கு அருகில் இருப்பதால் அதனை அகற்றுமாறு 2014 பிப்ரவரியில் சென்னை உயர் நீதிமன்றத்தின் மதுரை அமர்வு உத்தரவிட்டிருந்தது. அதனை அகற்றாததைக் கண்டித்து பேரூராட்சித் தலைவரும், சசிபெருமாளும் தீக்குளிப்புப் போராட்டம் நடத்தப்போவதாக அறிவித்தனர். சூலை 31, 2015 அன்று திடீரென காலை 8 மணிக்கு தொலைபேசிக் கோபுரத்தின் மீது ஏறி போராட்டம் நடத்தினர். ஒரு வாரத்தில் அப்புறப்படுத்துவதாக அதிகாரிகள் உறுதியளித்தனர். களைப்புடன் கோபுரத்தில் இருந்த சசிபெருமாளைத் தீயணைப்பு வீரர்கள் கயிறு கட்டிக் கீழே கொண்டுவந்தனர். ஆனால் அவர் இறந்துவிட்டிருந்தார். அவரது உடலில் இரத்தக்கறை இருந்ததாகவும் அவரது சாவிற்கான காரணத்தைக் கண்டறிய வேண்டும் என்று பல்வேறு தரப்பினரும் கோரினர். அவரது மரணம் குறித்து நீதிவிசாரணை நடத்த திமுக தலைவர் கருணாநிதி கோரினார். . பல்வேறு அரசியல் கட்சியினரும் அவரது மரணத்திற்கு நீதிகேட்டு போராட்டங்களைத் தொடங்கினர்.
ஆளும் கட்சியான அதிமுக தவிர்த்து அனைத்துக் கட்சியினரும் கன்னியாகுமரி மாவட்டத்தில் ஆகத்து 4, 2015 அன்று ஒருநாள் கடையடைப்புப் போராட்டத்திற்கு அழைப்பு விடுத்தனர். தமிழகம் முழுவதும் ஆகத்து 4, 2015 அன்று முழு கடையடைப்புப் போராட்டம் நடத்த மதிமுக, விடுதலை சிறுத்தைகள் கட்சி, மனிதநேய மக்கள் கட்சி மூன்றும் அழைப்பு விடுத்தன. தேமுதிக, காங்கிரஸ், பாஜக, இந்திய கம்யூனிஸ்ட், மார்க்சிஸ்ட் கம்யூனிஸ்ட், வணிகர் சங்கங்களின் பேரவைகள் இப்போராட்டத்திற்கு ஆதரவு தெரிவித்தன.
மதிமுக
ஆகஸ்ட் 2 அன்று கலிங்கப்பட்டியில் மதுவிலக்கு கோரி போராட்டம் நடைபெற்றது. இதில் அருகிலிருந்த டாஸ்மாக் கடை பொது மக்களால் அடித்து நொறுக்கப்பட்டது. வைகோ, திருமாவளவன் உள்ளிட்டோர் கைது செய்யப்பட்டு விடுதலை செய்யப்பட்டனர். இதைத் தொடர்ந்து ஆகஸ்ட் 4 அன்று தமிழகம் தழுவிய முழு அடைப்புக்கு வேண்டுகோள் விடுத்தனர். இப்போராட்டத்தில் தி.மு.க, பா.ம.க வை தவிர மதிமுக, விசிக, இந்திய கம்யூனிஸ்ட், மார்க்சிஸ்ட் கம்யூனிஸ்ட், மனிதநேய மக்கள் கட்சி, தேமுதிக, காங்கிரஸ், பாஜக உள்ளிட்ட அரசியல் கட்சிகளும், வணிகர் சங்க பேரவை உள்ளிட்ட அமைப்புகளும் பங்கேற்றன. போராட்டம் வெற்றிபெற்றதாக சென்னையில் வைகோ அறிவித்தார்.
பாமக
"தமிழகத்தில் கடைசி சொட்டு மது ஒழிக்கப்படும் வரை நான் தொடர்ந்து போராடுவேன்" என்று பாமக நிறுவனர் ராமதாஸ் கூறினார்.
மார்க்சிஸ்ட் கம்யூனிஸ்ட்
அதிகரித்துவரும் போராட்டங்களை கருத்திற்கொண்டு, அரசு உடனடியாக மதுவிலக்கினை நடைமுறைப்படுத்த வேண்டுமென மார்க்சிஸ்ட் கம்யூனிஸ்ட் கட்சியின் மாநிலச் செயலாளர் ஜி. இராமகிருசுணன் கேட்டுக் கொண்டார்.
விமர்சனங்கள்
மதுவிலக்குப் போராட்டம், அதற்கு ஆதரவு தெரிவுக்கும் அரசியல் கட்சிகள், செயற்பாட்டாளர்கள் குறித்து பல்வேறு வாதங்களும், விமர்சனங்களும் முன்வைக்கப்பட்டன:
வெளி இணைப்புகள்
பகுப்பு:2015 இல் இந்தியா பகுப்பு:தமிழ்நாட்டில் மதுவிலக்கு
கோவை - 9 (நெல்)
கோ - 9 (CO 9) (வேளாண் வழக்கு சிவப்பு கார் சம்பா (Kar samba Red) எனப்படும் இந்த நெல் வகை, நல் விதைத் தேர்வு (Pureline) முறையில் உருவாக்கப்பட்ட தமிழ்நாட்டின் நெல் வகையாகும்.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
பெரியநாகலுர் அய்யனார் கோயில்
பெரியநாகலுர் அய்யனார் கோயில் தமிழ்நாட்டில் அரியலூர் மாவட்டம், பெரியநாகலுர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
அப்சான் அகமது
அப்சான் அகமது (Afshan Ahmed)(பிறப்பு 22 செப்டம்பர் 1966) என்பவர் பாக்கித்தானிய பாடகி ஆவார். இவர் " தோஸ்தி ஐசா நாதா ", " மேரே பச்பன் கே தின் " மற்றும் பிற தொலைக்காட்சி மற்றும் வானொலி பாடல்களினால் பெயர் பெற்றவர்.
இளமை
அப்சானின் குடும்பம் 1965-ல் இந்தியாவிலிருந்து பாக்கித்தானுக்கு குடிபெயர்ந்தது. இவரது தாயார் அஸ்மா அகமது அனைத்திந்திய வானொலியில் பாடகியாக இருந்தார். 1970களில், அஸ்மா திரைப்படங்களில் பின்னணி பாடினார். பாடகர் அக்லக் அகமதுவுடன் ஜோடியாக நடித்துள்ளார். அப்சான் சிறு வயதிலேயே குழந்தைகள் தொலைக்காட்சி நிகழ்ச்சியான "ஹமாரி ஷாம் "-ல் பாடத் தொடங்கினார். பின்னர் இசைக்கலைஞர் சோஹைல் ராணாவின் குழந்தைகளுக்கான கலியோன் கி மாலா மற்றும் ஹம் சூரஜ் சந்த் சிதாரே நிகழ்ச்சிகளில் சேர்ந்தார். "தோஸ்தி ஐசா நாதா " என்ற பாடலைப் பாடியதற்காகப் பாராட்டப்பட்டார்.
தொழில்
பின்னர், அப்சன் அகமது 1980கள் மற்றும் 1990களில் பாக்கித்தான் தொலைக்காட்சி நிகழ்ச்சிகளில் பாடல்கள் பல பாடியுள்ளார். இதில் பிரபலமான திருமணப் பாடலான " பாபுலா வே லே ஜெய்ன் நா லோக் முஜ்க் கோ " உட்பட. அவர் பினாகா பற்பசை விளம்பரத்திலும் தோன்றினார்.
அப்சான் 2016-ல் குழந்தைகள் இலக்கிய விழாவில் பாடியுள்ளார். மேலும் இவர் காவோ மேரே சங், ஜீவி, ஜீவி பாக்கித்தான், யே தேஸ் ஹமாரா ஹை மற்றும் குழந்தைகளின் விருப்பப்படலான தோஸ்தி ஐசா நாதா ஜோ சோனே சே பி மெஹங்கா பாடலைப் பாடினார்.
2018ஆம் ஆண்டு குடிமக்கள் அறக்கட்டளை நடத்திய ஒபார்தே சிதாரே (Obhartay Sitaray) போட்டியில் நடுவராக இருந்தார்.
2019ஆம் ஆண்டு நவம்பர் 28ஆம் தேதி பிளாட்டிசு உணவகத்தில் இசுரார் உசைன் ஏற்பாடு செய்திருந்த பாக்கித்தான் திரைப்படம் மற்றும் கலை விருது நிகழ்ச்சியில் பங்கேற்றார்.
2022ஆம் ஆண்டு நவம்பர் 15 ஆம் தேதி, கலாச்சார பாரம்பரியத்தை மீட்டெடுக்கச் சிந்துவின் பாரம்பரியத்தைப் பாதுகாப்பதற்கான அறக்கட்டளை நிதி விழாவில் பங்கேற்றார்.
வெளி இணைப்புகள்
பகுப்பு:வாழும் நபர்கள் பகுப்பு:1966 பிறப்புகள் பகுப்பு:பாக்கித்தானியர்கள்
சதுக்கபூதம்
சதுக்கபூதம் என்பது பூம்புகார் நகரச் சதுக்கத்தில் இருந்த காவல் தெய்வமென சிலப்பதிகாரம் கூறுகிறது. பெண்களைப் பாதுகாக்கும் இப்பூதமானது, பொய் சொல்பவர்களை பிடித்துத் தின்பது, அவர்களை கம்பத்தில் கட்டி வைத்து அடிப்பது போன்ற தண்டனைகளை வழங்கும்.
'' சுழல வந்து தொழத்துயர் நீங்கும்
தவம்மறைந்து ஒழுகும் தன்மை இலாளர்
அவம்மறைந்து ஒழுகும் அலவல் பெண்டிர்
அறைபோகு அமைச்சர் பிறர்மனை நயப்போர்
பொய்க்கரி யாளர் புறங்கூற் றாளர்என்
கைக்கொள் பாசத்துக் கைப்படு வோர்எனக்
காதம் நான்கும் கடுங்குரல் எடுப்பிப்
பூதம் புடைத்துஉணும் பூத சதுக்கமும்,
அரைசுகோல் கோடினும் அறம்கூறு அவையத்து
உரைநூல் கோடி ஒருதிறம் பற்றினும்
பாவைநின்று அழுஉம் பாவை மன்றமும்,
ஐவகை மன்றத்தும் அரும்பலி உறீஇ,
''
பகுப்பு:சிலப்பதிகாரம்
செயெடிட்டு
செயெடிட்டு (jEdit) என்ற கட்டற்ற உரைத்தொகுப்பிகளுள் ஒன்றாகும். இதன் மூலநிரற்தொகுப்புகள் குனூ பொதுமக்கள் உரிமத்தின் கீழ் உள்ளன. யாவா நிரல்மொழியில் இது எழுதப்பட்டுள்ளது அதன் முதன் ஆங்கில எழுத்தானj என்பதும், editor என்ற ஆங்கில சொல்லும் இணைக்கப்பட்டு, இதன் பெயர் உருவாக்கப்பட்டுள்ளது. மேலும், இது வின்டோசு, மாக், பிஎசுடி, லினக்சு போன்ற பல வகை இயக்குதளங்களிலும் செயற்பட வல்லது ஆகும். இதனை உருவாக்கும் திட்டப்பணி 1998 ஆம் ஆண்டு, சுலாவா பெசுடவு (Slava Pestov)என்பவரால் தொடங்கப்பட்டு, 2006 ஆம் ஆண்டு கட்டற்ற மென்பொருள் அறக்கட்டளையிடம் ஒப்படைக்கப் பட்டுள்ளது. 200 க்கும் மேற்பட்ட கோப்பு வடிவங்களையும், நிரல்மொழிக்கு ஒப்ப, அதனதன் ஒத்த உட்கூறுகளை வேறுபட்ட நிறங்களில் காட்டும் திறன் உடையதாகவும்(syntax highlighting) விளங்குகிறது.
மேற்கொள்கள்
பகுப்பு:கட்டற்ற உரைத்தொகுப்பிகள்
திருமங்கலம் வட்டம்
thumbnail|திருமங்கலம் வட்டம் 1868ன் மாதிரி வரைபடம்
திருமங்கலம் வட்டம், தமிழ்நாட்டின் மதுரை மாவட்டத்தில் உள்ள 11  வட்டங்களில் ஒன்றாகும். உசிலம்பட்டி வருவாய் கோட்டத்தில் உள்ள இந்த வட்டத்தின் தலைமையகமாக திருமங்கலம் நகரம் உள்ளது. இந்த வட்டத்தின் கீழ் ஆறு உள்வட்டகளும், 108 வருவாய் கிராமங்களும் இருந்தன.
தற்போதைய திருமங்கலம் வட்டத்தின் நிலப்பரப்புகள்
தற்போது திருமங்கலம் வருவாய் வட்டத்தில் திருமங்கலம் ஊராட்சி ஒன்றியத்தின் 38 ஊராட்சிகள் மட்டும் உள்ளது. இவ்வட்டத்திலிருந்த கள்ளிக்குடி ஊராட்சி ஒன்றியப் பகுதிகள், புதிதாக நிறுவப்பட்ட கள்ளிக்குடி வட்டத்தின் நிலப்பரப்பில் உள்ளது.
மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டம் 114,286 வீடுகளும்,  229,645  மக்கள்தொகையும் கொண்டது. மக்கள்தொகையில் 115,359 ஆண்கள் ஆகவும்; 114,286  பெண்கள் ஆகவும் உள்ளனர். இவ்வட்டத்தின் எழுத்தறிவு 78.62% மற்றும் பாலின விகிதம் 1,000 ஆண்களுக்கு,  991  பெண்கள் வீதம் உள்ளனர். 6 வயதிற்குட்பட்ட குழந்தைகள்  23983 ஆகவுள்ளனர். குழந்தைகள் பாலின விகிதம், 1000 ஆண் குழந்தைகளுக்கு,  918 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 39,476 மற்றும் 70 ஆகவுள்ளனர். மக்கள்தொகையில் இந்துக்கள் 95.33%, இசுலாமியர்கள் 3.14%, கிறித்தவர்கள் 1.37% & பிறர் 0.15% ஆகவுள்ளனர். மக்கள்தொகையில் 77.7% கிராமபுறங்களில் வாழ்கின்றனர்.
பருத்தி விவசாயம்
1600களில் மதுரை மாவட்டத்தின் 80 விழுக்காடு பருத்தி விவசாயம், திருமங்கலம் வட்டத்தில் மட்டுமே நடந்தது. கரிசல் மண் உறுதியாக இருந்ததாலும், முறையான பராமரித்தலினாலும் இந்தியாவின் மற்ற பருத்தியை விட திருமங்கலம் பருத்தியே அடர் வெள்ளை நிறமாக இருந்தது. இதனாலேயே திருமங்கலத்துப் பருத்திக்கு "தின்னிவெள்ளைப் பருத்தி" என்று பெயரும் உண்டு. கரிசல் மண்ணும் உறுதியாக இருந்ததால், உழுவதற்கான மாடுகள் அனைத்தும் மைசூரிலிருந்து இறக்குமதி செய்யப்பட்டது. விளைந்த பருத்தியை திருநெல்வேலியிலுள்ள பஞ்சு ஆலைக்கு எடுத்துச்சென்று விதையிலிருந்து சுத்தமான பஞ்சு பிரிக்கப்படும். பின்னர், மதுரையிலுள்ள ஹார்வே மில்'லிற்கு எடுத்து வந்து நூலாகத் திரிக்கப்பட்டு ஆண்டிற்கு 1200 டன் பஞ்சு ஏற்றுமதி செய்யப்பட்டது. பஞ்சின் வெள்ளை நிறத்தின் காரணமாக, பருத்தியின் விலையும் உட்சத்தைத் தொட்டது. 1877ல் திருமங்கலத்தில் ஏற்பட்ட பெருமழை மற்றும் குண்டாற்றில் ஏற்பட்ட வரலாறு காணாத வெள்ளம், அதற்கு அடுத்தாற் போல் வந்த வறட்சியின் காரணமாக பருத்தி விவசாயம் கைவிடப்பட்டது.
மேற்கோள்கள்
பகுப்பு:மதுரை மாவட்ட வட்டங்கள் பகுப்பு:திருமங்கலம்
1992 துடுப்பாட்ட உலகக்கிண்ணம்
இறுதிப் போட்டி
1992 உலக்கிண்ண போட்டித் தொடரின் இறுதிப்போட்டி மெல்போனில் பகல், இரவு ஆட்டமாக நடைபெற்றது.
இங்கிலாந்தின் துடுப்பாட்டம் ஆரம்பமானவுடன் இயன்பொத்தம் ஆட்டமிழந்து அணிக்குப் பேரிழப்பாகியது. முஸ்டாக் அஹ்மத்தின் (3 - 42) பந்துவீச்சினை முகம் கொடுக்க சிரமப்பட்ட இங்கிலாந்து அணியினர் 3 விக்கட்டுக்களை வேகமாக இழந்தனர். நீல் பெயாபிரதர் 62 ஓட்டங்களையும், அலன்லேம்ப் 31 ஓட்டங்களையும் பெற்றுக் கொண்டனர்.
இறுதியில் இங்கிலாந்து அணியினரால் சகல விக்கட்டுக்களையும் இழந்து 227 ஓட்டங்களையே பெறமுடிந்தது. இப்போட்டியில் பாக்கிஸ்தான் அணி 22 ஓட்டங்களினால் வெற்றியீட்டி ஐந்தாவது உலகக்கிண்ணத்தைச் சுவீகரித்துக் கொண்டது. (மூன்று முறையும் இறுதியாட்டத்திற்கு தெரிவான இங்கிலாந்தினால் கிண்ணத்தினை வெல்ல முடியாதமை துரதிர்ஸ்டமாகும்.)
போட்டியில் 33 ஓட்டங்களைப் பெற்று, 49 ஓட்டங்களுக்கு 3 விக்கட்டுக்களை கைப்பற்றிய வசீம் அக்ரம் சிறப்பாட்டக்காரராகத் தெரிவானார். இப்போட்டித் தொடரின் வீரராக அவுஸ்திரேலியா வீரர் மார்டின் குரோ தெரிவானார்.
வெளி இணைப்புகள்
பகுப்பு:துடுப்பாட்ட உலகக்கிண்ணம் பகுப்பு:1992 நிகழ்வுகள் பகுப்பு:ஆத்திரேலியாவில் துடுப்பாட்டம் பகுப்பு:நியூசிலாந்தில் விளையாட்டு
பேரியம் ஐப்போகுளோரைட்டு
பேரியம் உபகுளோரைட்டு அல்லது பேரியம் ஐப்போகுளோரைட்டு (barium hypochlorite) என்பது Ba(ClO)2 என்ற மூலக்கூறு வாய்பாடுடன் கூடிய பேரிய உப்பு ஆகும்.
இது நெசவாடைகள், காகிதம், காகிதக் கூழ் ஆகியவற்றை வெளுக்கும் ஒரு முகவராக பயன்படுத்தப்படுகிறது. வெடிபொருட்களை தூய்மையாக்கும் மாசுநீக்கியாகவும், ஒரு கிருமி நாசினியாகவும், குளோரோப்பிக்ரின் தயாரிப்பில் இடுபொருளாகவும் பயன்படுத்தப்படுகிறது.
மேற்கோள்கள்
பகுப்பு:பேரியம் சேர்மங்கள் பகுப்பு:உப்புகள் பகுப்பு:குளோரின் சேர்மங்கள் பகுப்பு:ஐப்போகுளோரைட்டுகள்
பி. முத்துப்பட்டிணம் ஊராட்சி
'''பி. முத்துப்பட்டிணம் ஊராட்சி' (P. muthupattinam Gram Panchayat''), தமிழ்நாட்டின் சிவகங்கை மாவட்டத்தில் உள்ள சக்கோட்டை வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1278 ஆகும். இவர்களில் பெண்கள் 632 பேரும் ஆண்கள் 646 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டைட்டன் (மீத்திறன் கணினி)
வெளி இணைப்புக்கள்
பகுப்பு:கணினி வகைகள்
உத்திரமேரூர் (சட்டமன்றத் தொகுதி)
உத்திரமேரூர் சட்டமன்றத் தொகுதி, இந்தியாவின், தமிழ்நாடு மாநிலத்தில் காஞ்சிபுரம் மாவட்டத்தில் உள்ள ஒரு சட்டமன்றத் தொகுதி. இதன் தொகுதி எண் 36. இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று. இது காஞ்சிபுரம் மக்களவைத் தொகுதியில் அடங்கியுள்ளது. திருப்போரூர், செங்கல்பட்டு, மதுராந்தகம், அச்சரப்பாக்கம், வந்தவாசி, செய்யாறு, காஞ்சிபுரம், அரக்கோணம், திருப்பெரும்புதூர் (ஸ்ரீபெரும்புதூர்) ஆகிய சட்டமன்றத் தொகுதிகள் இதன் எல்லைகளாக அமைந்துள்ளன.
தொகுதியில் அடங்கியுள்ள பகுதிகள்
மலையாங்குளம் வள்ளுவப்பாக்கம், பூசிவாக்கம், ஊத்துக்காடு, கட்டவாக்கம், விளாகம், தாழயம்பட்டு, அளவூர், வாரணவாசி, வெம்பாக்கம், சின்னமதுரப்பாக்கம், ஆரம்பாக்கம், தொள்ளாழி, கோசப்பட்டு, தேவரியம்பாக்கம், தோணங்குளம், உள்ளாவூர், பழையசீவரம், நத்தாநல்லூர், புளியம்பாக்கம், வெங்குடி, கீழ் ஒட்டிவாக்கம், சீயமங்கலம், திம்மராஜம்பேட்டை, பாவாசாகிப்பேட்டை, தாங்கி, ஏகனம்பேட்டை, நாயக்கன்பேட்டை, வில்லிவலம், கோயம்பாக்கம், ஏரிவாய், திம்மைய்யன்பேட்டை, முத்தியால்பேட்டை, படப்பம், சின்னய்யங்குளம், கோட்டக்காவல், ஓரிக்கை, கோளிவாக்கம், அய்யங்கார்குளம், புஞ்சரசந்தாங்கல், வளத்தோட்டம், கமுகம்பள்ளம், குருவிமலை, விச்சந்தாங்கல், காலூர், ஆசூர், அவளூர், அங்கம்பாக்கம், தம்மனூர், மேல்புத்தூர், கொளத்தூர், பெருமாநல்லூர், வேடல், களக்காட்டூர், தலையில்லாப்பெரும்பாக்கம், ஆர்ப்பாக்கம், மாகரல், காவாந்தண்டலம், நெல்வேலி, கீழ்புத்தூர், கம்பராஜபுரம், இளையணார்வேலூர், சித்தாத்தூர், மஞ்சமேடு, சூரமேனிக்குப்பம், அயிமிச்சேரி, கோவளமேடு, நாவட்டிக்குளம், திருவங்கரணை, குண்ணவாக்கம், அகரம், தென்னேரி, மடவிளாகம், சிறுபாகல், ஒட்டந்தாங்கல், நாயக்கன்குப்பம், சின்னிவாக்கம், வடவேரிப்பட்டு, மருதம் மற்றும் புத்தகரம் கிராமங்கள்.
தேனம்பாக்கம் (சென்சஸ் டவுன்), ஐயம்பேட்டை (சென்சஸ் டவுன்), மற்றும் வாலாஜாபாத் (பேரூராட்சி).
வாக்காளர் எண்ணிக்கை
2021இல் முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:காஞ்சிபுரம் மாவட்ட சட்டமன்றத் தொகுதிகள் பகுப்பு:தமிழ்நாடு சட்டமன்றத் தொகுதிகள்
மேல்பேரடிக்குப்பம் ஊராட்சி
மேல்பேரடிக்குப்பம் ஊராட்சி (Melperadikuppam Gram Panchayat), தமிழ்நாட்டின் விழுப்புரம் மாவட்டத்தில் உள்ள மயிலம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1408 ஆகும். இவர்களில் பெண்கள் 688 பேரும் ஆண்கள் 720 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜுத்தி (பஞ்சாபி)
thumb|ஜுத்தி காலணிகள் ஜுத்தி (ਜੁੱਤੀ) அல்லது பஞ்சாபி ஜுத்தி (ਪੰਜਾਬੀ ਜੁੱਤੀ) (உச்சரிப்பு: 'ஜுத்-தி' - பஞ்சாபி (அ) 'ஜு-தி' - இந்தி/உருது) என்பது வட இந்தியா மற்றும் அதன் அண்டை பகுதிகளில் பொதுவாகப் பயன்படுத்தப்படும் ஒருவகை காலணியாகும். முற்காலங்களில் பாரம்பரியமாக அவைத் தோலால் செய்யப்பட்டு, தங்கம் மற்றும் வெள்ளி நூலாலான நுட்பமான வேலைப்பாடுகளைப் பெற்றிருக்கும். எனினும் காலமாற்றத்திற்கேற்ப ரப்பர் காலடிகள் கொண்ட ஜுத்திகள் போன்ற பல்வேறு வகை ஜுத்திகளும் கிடைக்கப்பெறுகின்றன. பஞ்சாபி ஜுத்தி தவிர வேறு பல ஊர் பாணிகளிலும் உள்ளன. இன்றளவில் அம்ரித்சர் மற்றும் பட்டியாலா ("டில்லா ஜுத்தி") கைவினை ஜுத்திகளுக்கான முக்கிய வர்த்தக மையங்களாகத் திகழ்கின்றன, அங்கிருந்து உலகின் பல்வேறு பகுதிகளில் வாழும் பஞ்சாபிகளுக்கும் ஏற்றுமதி செய்யப்படுகின்றன. மோஜாரிஸுடன் நெருங்கிய தொடர்புடையது. ஜுத்திகள் பல்வேறு உள்ளூர் வடிவ மாற்றங்களுடனும், சில சமயங்களில் வடிவமைப்போர் பொருத்த மாற்றங்களுமாகவும் உருவாக்கப்பட்டு வருகின்றன. பெரும்பாலும் அவற்றுள் இடது வலது வேறுபாடு இருக்காது, காலப்போக்கில் அவை அணியப்படும் காலின் உருவத்தை ஏற்கும். பொதுவாக தட்டையான அடிப்பாகத்தைக் கொண்டிருக்கும், ஆண்-பெண் இருபாலருக்கும் ஒரே வடிவமைப்பைக் கொண்டிருக்கும், எனினும் ஆணிற்கான காலணிகளில் மீசை வடிவில் மேல்நோக்கி வளைக்கப்பட்ட நோக் எனப்படும் நீட்டிக்கப்பட்ட கூரான முனை காணப்படும், அவை குஸ்ஸா என்றும் வழங்கப்படும். மற்றும் பெண்களுக்கான ஜுத்திகளில் கணுக்காலருகில் பின்பகுதி இல்லாமல் அமைந்திருக்கும், காலமாற்றங்களையும் கடந்து விழாக்களுக்கு அணியப்படும் ஆடைகளில், குறிப்பாக திருமண ஆடைகளுள், ஜுத்திகள் தொடர்ந்து இடம்பெற்று வருகின்றன. அழகுபடுத்தப்படாத எளிய ஜுத்திகள் பஞ்சாபின் பெரும்பாலான பகுதிகளில் அன்றாட பயன்பாட்டில் இடம் பெறுகின்றன.
ஜுத்தி கஸூரி பேரி நா பூரி ஹே ரப்பா மற்றும் ஜுத்தி லகுதி வைரியா மேரே போன்ற பல பஞ்சாபி நாட்டுப்புற பாடல்கள் ஜுத்திகளைக் குறிப்பிடுகின்றன.
கண்ணோட்டம்
thumb|நோக் அல்லது வளைந்த முனைகளைக் கொண்ட ஆண்களுக்கான பஞ்சாபி ஜுத்தி ஆண்-பெண் இருபாலருக்குமாகப் பல்வேறு வகையான ஜுத்திகள் உள்ளன. குறிப்பிட்ட விழாக்களின் போது சிறப்பான ஜுத்திகள் பசுக்களின் பாதங்களில் பொருத்தப்படுவதுண்டு. இந்தியாவின் பிற பகுதிகளில் ஜுத்திகள் மோஜாரி என்றும் பாகிஸ்தானில் குஸ்ஸா என்றும் அறியப்படும். மேற்கத்திய நாடுகளிலும் சமீப காலங்களில் ஜுத்திகள் பிரபலமடைந்து வருகின்றன. மோஜாரிகளைப் போலவே, இவைகளும் மேல்நோக்கி வளைந்த நீளமான காலணிகளாகும். இவைச் சிற்சில மாறுபாடுகளைப் பெற்றுத் தலைமுறை தலைமுறையாக வழங்கப்பட்டு வருகிறது. இவை பாரம்பரியமான இந்திய கலணிகளுள் ஒன்றாகும்.
இவை பொதுவாக தேர்ந்த தோலால் செய்யப்பட்டு, நூலும் மணிகளும் கொண்ட நுட்பமான பூத்தையல் வேலைபாடுகளை கொண்டிருக்கும். ஜுத்திகள் செருகி அணியும் பாணியில் அமைந்து, கால் விரல்களை மூடும் அரை-வட்ட அல்லது M-வடிவிலான பூத்தையல் வேலைப்பாடுகள் மிகுதியாக உடைய மேற்பகுதியைக் கொண்டிருக்கும். சில, கைவினையில் செய்யப்பட்டு, தனித்துவ பூத்தையல் வேலைப்பாடுகளைக் கொண்டிருக்கும்.
ஒருமைய வலய மாதிரி
மாதிரி
மானிடச் சூழலியலை அடிப்படையாகக் கொண்டு பர்கெசு உருவாக்கி சிக்காகோ நகர அமைப்புத் தொடர்பில் பயன்படுத்திப் பார்க்கப்பட்ட இந்த மாதிரியே நகரங்களில் காணப்படும் சமூகக் குழுக்களின் பரம்பல் குறித்த முதல் விளக்கம் ஆகும். இது நகர்ப்புற நிலப் பயன்பாட்டை ஒருமைய வளைய அமைப்பில் தருகிறது. இதன்படி மைய வணிகப் பகுதி நகரின் மையப் பகுதியில் இருக்க, நகரின் விரிவாக்கம் வெவ்வேறு நிலப் பயன்பாடுகளுக்கு உரிய வளையங்கள் வடிவில் இடம்பெறுகிறது. இந்த மாதிரியை, ஒரு நூற்றாண்டுக்கு முன்னர் வொன் துனென் (Von Thunen) என்பவர் உருவாக்கிய பிரதேச நிலப் பயன்பாட்டு மாதிரியின் நகர்ப்புற வடிவம் எனக் கொள்ளலாம்.
நகரங்களில் காணப்படுபவை என இந்த "மாதிரி" அடையாளம் கண்ட வலயங்கள் வருமாறு:
முன்னர் நகரை கீழ்-இடை-மேல் என்னும் பிரிவுகளாகப் பிரித்தனர். இதன்படி மைய வணிகப் பகுதி கீழ்நகரம் என்றும், வசதி படைத்தவர்கள் வாழும் குடியிருப்பு வெளிப் பகுதி மேல் நகரம் என்றும், இரண்டுக்கும் இடையில் காணப்படும் பகுதிகள் இடை நகரம் என்றும் கொள்ளப்பட்டன. மேற் சொன்ன பிரிப்பு முறையை விட ஒருமைய வலய மாதிரி விரிவானது.
பர்கெசின் ஆய்வு வாடகைக் கேள்வி வளைவை அடிப்படையாகக் கொண்டது. இக் கோட்பாட்டின் கூற்றுப்படி, ஒருமைய வளையங்கள், மக்கள் நிலத்துக்குக் கொடுக்க விரும்பும் பணத்தின் அளவை அடிப்படையாகக் கொண்டவை. மேற்படி நிலத்தின் மதிப்பு அந்நிலத்தில் இடம்பெறக்கூடிய வணிக முயற்சியில் இருந்து கிடைக்கக்கூடிய இலாபத்தின் அளவில் தங்கியுள்ளது. நகரின் மையப்பகுதி அதிக வாடிக்கையாளர்களைக் கொண்டிருக்கும் என்பதால் சில்லறை வணிக முயற்சிகளுக்கு இப்பகுதி அதிக இலாபம் தரக்கூடியது. உற்பத்தி நடவடிக்கைகள் சற்றுக் குறைவான தொகையையே நிலத்துக்குத் தர விரும்புவர். தொழிலாளர்கள் இலகுவாக அணுகத் தக்கதாகவும், பொருட்களை இலகுவாக உள்ளே கொண்டுவரவும், வெளியே கொண்டு செல்லவும் கூடியதாகவும் இருப்பது உற்பத்தி முயற்சிகளுக்கு முக்கியமானது. நிலத்துக்குக் குறைவான விலையையே கொடுக்கக்கூடிய குடியிருப்பு நடவடிக்கைகள் இவற்றுக்கு வெளியே உள்ள பகுதிகளை எடுத்துக்கொள்கின்றன.
குறை நிறைகள்
பல புவியியலாளர்கள் இந்த மாதிரி குறித்துக் கேள்வியெழுப்பி உள்ளனர். முதலாவதாக, இந்த மாதிரி ஐக்கிய அமெரிக்காவுக்கு வெளியேயுள்ள நகரங்களுக்குப் அவ்வளவு ஏற்புடையதாக இல்லை. முக்கியமாக பல்வேறு வரலாற்றுப் பின்னணிகளின் கீழ் வளர்ச்சியடைந்த நகரங்களுக்கு இம்மாதிரி பொருத்தமாக இல்லை. ஐக்கிய அமெரிக்காவில் கூட, போக்குவரத்து, தகவல் தொழில்நுட்பம் ஆகிய துறைகளில் ஏற்பட்டுள்ள முன்னேற்றம், உலகப் பொருளாதாரத்தில் ஏற்பட்டுள்ள மாற்றங்கள் என்பவை காரணமாகத் தற்காலத்தில் நகரங்கள் தற்காலத்தில் தெளிவான வலயங்களாக ஒழுங்கமைவதில்லை.
இவற்றையும் பார்க்கவும்
பகுப்பு:நகரத் தளவமைப்பு மாதிரிகள்
சாந்தி லால் சாப்லாட்
சாந்தி லால் சாப்லாட் (Shanti Lal Chaplot) என்பவர் இந்தியாவின் ராஜஸ்தானின் பாரதிய ஜனதா கட்சியின் மூத்த தலைவர், முன்னாள் நாடாளுமன்ற உறுப்பினர் மற்றும் ராஜஸ்தான் சட்டமன்றத்தின் முன்னாள் சபாநாயகர் ஆவார். இவர் 7 ஏப்ரல் 1995 முதல் 18 மார்ச் 1998 வரை இப்பதவியிலிருந்தார்.
இவர் 2 மார்ச் 1946 அன்று உதய்பூர் மாவட்டத்தில் உள்ள சன்வாட்டில் ஸ்ரீ சுனிலால் சாப்லாட்டுக்கு மகனாகப் பிறந்தார். உதய்பூர் மாவட்டத்தில் உள்ள மவ்லியிலிருந்து ஐந்து முறை சட்டமன்ற உறுப்பினராக இருந்தவர் ஆவார். மேலும் உதய்பூரிலிருந்து 12வது மக்களவை உறுப்பினராகத் தேர்ந்தெடுக்கப்பட்டார். 2008ஆம் ஆண்டிற்கான "சிறந்த சட்டமன்ற உறுப்பினர் விருதை" இவர் பெற்றுள்ளார்.
மேற்கோள்கள்
பகுப்பு:வாழும் நபர்கள் பகுப்பு:1946 பிறப்புகள் பகுப்பு:12வது மக்களவை உறுப்பினர்கள்